Мира Лохвицка
Денят е горещ…

Превод от руски: Петър Велчев, 2008

chitanka.info

Денят е горещ не е изгубил мощ.

Но близо е тържествената нощ

и в тишината мрак повява тя.

Обичай ме дори и след смъртта.

Аз вярвам, съществува тайнствен път.

Мечтите ни безсмъртни го плетат,

като пламтяща нишка между нас —

от вечни думи: болка, жалост, страст.

Все още щитът лунен не искри,

все още облак над леса гори,

но вече иде нощ. Мисли за мен в нощта

Обичай ме дори и след смъртта.

1904

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.